CELEX: 32020D2113
Language: fi
Date: 2020-12-16 00:00:00
Title: Komission täytäntöönpanopäätös (EU) 2020/2113, annettu 16 päivänä joulukuuta 2020, luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 2002/56/EY liitteissä I ja II säädettyjä toimenpiteitä tiukempia toimenpiteitä tiettyjä tauteja vastaan tehdyn komission päätöksen 2004/3/EY liitteen I muuttamisesta Yhdistynyttä kuningaskuntaa koskevan kohdan osalta (tiedoksiannettu numerolla C(2020) 9306) (ETA:n kannalta merkityksellinen teksti)

17.12.2020   
               
               
                  FI
               
               
                  Euroopan unionin virallinen lehti
               
               
                  L 427/21
               
            
         KOMISSION TÄYTÄNTÖÖNPANOPÄÄTÖS (EU) 2020/2113,
         annettu 16 päivänä joulukuuta 2020,
         luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 2002/56/EY liitteissä I ja II säädettyjä toimenpiteitä tiukempia toimenpiteitä tiettyjä tauteja vastaan tehdyn komission päätöksen 2004/3/EY liitteen I muuttamisesta Yhdistynyttä kuningaskuntaa koskevan kohdan osalta
         
            
               (tiedoksiannettu numerolla C(2020) 9306)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon siemenperunoiden pitämisestä kaupan 13 päivänä kesäkuuta 2002 annetun neuvoston direktiivin 2002/56/EY (1) ja erityisesti sen 17 artiklan 2 kohdan,
         sekä katsoo seuraavaa:
         
                     (1)
                  
                  
                     Direktiivissä 2002/56/EY säädetään, että komissio antaa luvan siemenperunoiden pitämiseksi kaupan yhden tai useamman jäsenvaltion koko alueella tai osalla siitä toteuttaa kyseisen direktiivin liitteissä I ja II säädettyjä toimenpiteitä tiukempia toimenpiteitä sellaisia haitallisia organismeja vastaan, joita näillä alueilla ei esiinny tai jotka vaikuttavat erityisen haitallisilta näiden alueiden viljelyksille.
                  
               
                     (2)
                  
                  
                     Tähän liittyen komission päätöksessä 2004/3/EY (2) annetaan lupa toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä direktiivin 2002/56/EY liitteissä I ja II vahvistettuja toimenpiteitä tiukempia toimenpiteitä tiettyjä tauteja vastaan. Päätöksessä 2004/3/EY säädetään erityisesti, että sen liitteessä I olevassa 1 sarakkeessa luetellut jäsenvaltiot saavat asettaa tiettyjä rajoituksia siemenperunoiden kaupan pitämiselle, kun on kyse niiden kaupan pitämisestä alueilla, jotka luetellaan kyseisten jäsenvaltioiden kohdalla liitteessä I olevassa 2 sarakkeessa. Yhdistyneen kuningaskunnan osalta päätöksen 2004/3/EY liitteessä I olevassa 2 sarakkeessa luetellaan tällä hetkellä Cumbrian (Northumberland, Englanti), Pohjois-Irlannin ja Skotlannin alueet, joita kyseinen lupa koskee.
                  
               
                     (3)
                  
                  
                     Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti direktiiviä 2002/56/EY ja siihen perustuvia komission säädöksiä sovelletaan edelleen Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksessa määrätyn siirtymäkauden päättymisen jälkeen. Tästä syystä siirtymäkauden päättyessä ainoastaan Pohjois-Irlanti olisi lueteltava alueena päätöksen 2004/3/EY liitteessä I olevassa 2 sarakkeessa.
                  
               
                     (4)
                  
                  
                     Päätöksen 2004/3/EY liitettä I olisi sen vuoksi muutettava.
                  
               
                     (5)
                  
                  
                     Koska erosopimuksessa määrätty siirtymäkausi päättyy 31 päivänä joulukuuta 2020, tätä päätöstä olisi sovellettava 1 päivästä tammikuuta 2021.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2004/3/EY liite I tämän päätöksen liitteessä olevalla tekstillä.
         
         
            2 artikla
            Tätä päätöstä sovelletaan 1 päivästä tammikuuta 2021.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 16 päivänä joulukuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL L 193, 20.7.2002, s. 60.
         
            (2)  Komission päätös 2004/3/EY, tehty 19 päivänä joulukuuta 2003, luvasta toteuttaa siemenperunoiden kaupan pitämisen osalta tiettyjen jäsenvaltioiden koko alueella tai osalla siitä neuvoston direktiivin 2002/56/EY liitteissä I ja II säädettyjä toimenpiteitä tiukempia toimenpiteitä tiettyjä tauteja vastaan (EUVL L 2, 6.1.2004, s. 47).
      
      
         
            LIITE
            
               
                  
                     ”LIITE I
                     
                                 Jäsenvaltio (1)
                                 
                              
                              
                                 Alue
                              
                           
                                 Saksa
                              
                              
                                 
                                             —
                                          
                                          
                                             Bundesland Mecklenburg-Vorpommern
                                          
                                       
                                             —
                                          
                                          
                                             Groß Lüsewitzin kunta,
                                          
                                       
                                             —
                                          
                                          
                                             Metschowin kunnan alueet Lindenhof ja Pentz,
                                          
                                       
                                             —
                                          
                                          
                                             Böhlendorfin, Breesenin ja Langsdorfin kunnat samoin kuin Grammowin kunnan Grammowin alue,
                                          
                                       
                                             —
                                          
                                          
                                             Hohenbrünzowin ja Hohenmockerin kunnat, Sarowin kunnan Ganschendorfin alue samoin kuin Utzedelin kunnan Leistenowin alue,
                                          
                                       
                                             —
                                          
                                          
                                             Ranzinin, Lüssowin ja Gribowin kunnat,
                                          
                                       
                                             —
                                          
                                          
                                             Pelsinin kunta.
                                          
                                       
                           
                                 Irlanti
                              
                              
                                 Koko alue
                              
                           
                                 Portugali
                              
                              
                                 Azorit (yli 300 metrin korkeudessa olevat alueet)
                              
                           
                                 Suomi
                              
                              
                                 Limingan ja Tyrnävän kunnat
                              
                           
                                 Yhdistynyt kuningaskunta (1)
                                 
                              
                              
                                 Pohjois-Irlanti
                              
                           
               ”
            
               (1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tässä liitteessä olevilla viittauksilla jäsenvaltioihin tarkoitetaan myös Yhdistynyttä kuningaskuntaa Pohjois-Irlannin osalta.